***Writers fly with imaginary wings***

*´Bright light. That was the first thing he saw when he opened his eyes. Then he saw a man in a white coat above him. „ What ... what happened? Why am I in the hospital?“ he asked confused. ´*

To je len malá ukážka textu študentky **Simony Golvitzerovej z 2. C** (celý príbeh si môžete prečítať v školskom časopise v angličtine, samozrejme ☺), ktorá zvíťazila v súťaži Tvorivé písanie – Creative writing vyhlásenej v mesiaci marec – mesiaci kníh. V mesiaci, keď sa pripomína dôležitosť čítania vôbec.

Študenti si na hodine angličtiny vypočuli záver nahrávky s názvom Red Coat a následne mali vymyslieť vlastný text s už daným záverom. Text bol aktuálny i pre našu zdravotnícku školu, keďže vyvolával pocity súcitu, túžby po lepšom zajtrajšku a odvahe začať odznova i po tragickom momente v živote.

Naši študenti nás prekvapili. Síce vo veľmi malom počte, ale predsa sú schopní... schopní aktívne vnímať realitu okolo seba i dianie v sebe a schopní to všetko pretaviť do vlastnej tvorby, a dokonca i v angličtine. Dokázali to i v tejto súťaži a my, angličtinári, všetkým zúčastneným touto cestou ďakujeme a tešíme sa na ďalšie texty, ktoré samozrejme uverejníme v školskom časopise.

Mgr. Andrea Gerulová